# 17. Mewnosod Fideo

Gellir defnyddio fideos i ychwanegu gwybodaeth ychwanegol a diddordeb i dudalen. Gallwch greu dolen i fideo sydd eisoes ar gael ar-lein, ond yn aml mae’n well mewnosod y fideo yn eich tudalen. Golyga hyn y gall y defnyddiwr weld y fideo a’i wylio heb adael eich tudalen.

Mae 2 opsiwn ar gyfer mewnosod fideo ar dudalennau Prifysgol Aberystwyth:

1. [**Panopto**](#_Helix) – dyma’r system storfa fewnol ar gyfer cipio darlithoedd a fideos. Caiff fideos eu huwchlwytho i Panopto ac yna eu mewnosod i dudalen.
2. [**YouTube**](#_YouTube) – Mae hi hefyd yn bosibl mewnosod fideo o YouTube. Mae gennym dempled i’ch galluogi i fewnosod fideo ymatebol (sy’n addasu ei faint gan ddibynnu ar faint sgrin y defnyddiwr) sydd wedi’i osod i beidio â chaniatáu i fideos perthnasol gael eu dangos ar y diwedd (i osgoi dolenni amhriodol).  
   (Noder y gall fideos YouTube gael eu defnyddio yng [nghynnwys y dudalen ragarweiniol](https://www.aber.ac.uk/cy/is/it-services/web/cms/info-sheets/))

## Panopto

### Enghraifft



### Paratoi

1. Ewch i safle Panopto – <https://abercast.aber.ac.uk/>.
2. Dewiswch fewngofnodi gan ddefnyddio Blackboard.
3. Mewngofnodwch gyda’ch enw defnyddiwr a chyfrinair arferol.
4. Cliciwch ar **Browse** yn y ddewislen ar y chwith.
5. Gyda’r gwymplen ar **'My folders'**, dewch o hyd i’r ffolder briodol ar gyfer uwchlwytho’r fideo iddi.

**Noder**: os nad oes gennych unrhyw ffolderi, neu os nad oes gennych ffolder addas, bydd angen i chi gysylltu â’r [Uned Datblygu Dysgu ac Addysgu](mailto:lteu@aber.ac.uk) i ofyn iddynt greu un i chi.

1. Cliciwch ar y botwm **Create** ar frig y sgrin drws nesaf i’r blwch chwilio.
2. Dewiswch **'Upload media'** o’r ddewislen sy’n ymddangos.
3. Llusgwch y fideo o’ch cyfrifiadur i’r ardal a ddynodir ar y sgrin. Neu gallwch glicio yn yr ardal a phori i ddod o hyd i’ch fideo ar eich cyfrifiadur
4. Bydd bar cynnydd yn ymddangos i ddangos cynnydd yr uwchlwytho i chi.
5. Pan fydd yn dweud **'Upload complete. You can close this window now.**' mae’n ddiogel i chi glicio ar y X ar y brig yn y gornel dde i gau’r ffenestr uwchlwytho.
6. Nawr dylech allu gweld eich fideo newydd yn y rhestr. Gan ddibynnu ar faint y fideo, gallai gymryd amser i brosesu. Nes y bydd wedi gorffen prosesu, fe welwch y neges '**Processing**'.
7. Wrth i chi aros, gallwch olygu’r caniatâd rhannu ar gyfer y fideo os oes angen. Mae’r caniatâd diofyn yn cyd-fynd â beth bynnag fo caniatâd eich ffolder. Os hoffech i’r fideo gael ei fewnosod ar y wefan a bod yn weladwy i’r holl ymwelwyr, mae’n rhaid i chi wneud yn siŵr ei fod wedi’i osod i alluogi iddynt ei weld.
   * Rhowch eich llygoden dros y fideo ac fe welwch eiconau’n ymddangos – cliciwch ar **Share**.
   * Bydd y caniatâd presennol yn cael ei ddangos – cliciwch ar y caniatâd presennol i ddangos cwymplen o’r dewisiadau caniatâd.
   * Dewiswch **'Anyone with the link'** i alluogi i’r fideo gael ei fewnosod a’i wylio gan unrhyw ymwelydd â’r wefan.
   * Cliciwch ar y botwm **Save changes** ar y gwaelod.
   * Cliciwch ar y X ar frig y gornel dde i gau’r ffenestr.
8. Pan fydd eich fideo wedi gorffen prosesu, cliciwch ar ei deitl.
9. Edrychwch ar y cyfeiriad gwe yn y bar cyfeiriad ar frig eich porwr gwe. Copïwch ddiwedd y cyfeiriad gwe – y rhan ar ôl **id=**. Er enghraifft ar gyfer y cyfeiriad gwe hwn: <https://abercast.aber.ac.uk/Panopto/Pages/Viewer.aspx?id=488c4dd3-3728-47ca-9fdb-f32e8b2070bb> bydd angen i chi gopïo’r llythrennau a’r rhifau ar ôl **id=**, sef 488c4dd3-3728-47ca-9fdb-f32e8b2070bb.


**Noder**: Caiff Panopto ei reoli a’i gefnogi gan yr Uned Datblygu Dysgu ac Addysgu – os ydych chi’n cael unrhyw broblemau wrth ddefnyddio Panopto, cysylltwch â’r [Uned Datblygu Dysgu ac Addysgu](mailto:lteu@aber.ac.uk).

### Mewnosod eich Fideo

1. Agorwch yr adran ble’r hoffech roi’r fideo.
2. Cliciwch ar y tab **Content**.
3. Cliciwch ar y botwm **'Add content'** a dewiswch y templed cynnwys o’r enw “**Panopto Video Embed**”.

**Noder**: Os nad ydych yn gweld y templed cynnwys yn y rhestr, bydd angen i chi [gysylltu â Gwasanaethau Gwybodaeth](https://aber.ac.uk/cy/is/help/contactus/) i ofyn iddynt alluogi’r templed angenrheidiol ar gyfer fideos Panopto.

1. Bydd y templed **Panopto Video Embed** yn agor:




1. Rhowch enw i’ch cynnwys newydd yn y blwch **Name**.
2. Teipiwch neu ludwch ID y fideo Panopto y gwnaethoch ei nodi wrth baratoi yn y blwch **Panopto ID** – e.e. 488c4dd3-3728-47ca-9fdb-f32e8b2070bb.
3. Cliciwch ar y botwm **'Save changes'** i orffen.
4. Efallai y bydd angen i chi aildrefnu’r cynnwys yn eich adran os hoffech i’r fideo ymddangos ar frig y dudalen neu rhwng cynnwys arall. Yn ddiofyn caiff cynnwys newydd ei ychwanegu ar y gwaelod felly bydd yn ymddangos ar ôl cynnwys arall yn y dudalen. Gweler [Taflen Wybodaeth 8](https://www.aber.ac.uk/cy/is/it-services/web/cms/info-sheets/) i gael rhagor o fanylion ar aildrefnu cynnwys o fewn eich adran.
5. Cofiwch edrych ar ragolwg o’ch tudalen i fod yn siŵr ei bod yn edrych fel yr hoffech ac yna cymeradwywch y dudalen.
6. Ailadroddwch y broses ar gyfer y fersiwn Cymraeg o’ch tudalen.

## YouTube

### Enghreifftiau

Enghraifft o fideo YouTube ar dudalen ‘arferol’:



### Paratoi


1. Uwchlwythwch eich fideo ar YouTube
2. Pan fydd eich fideo’n barod, ewch i’r dudalen YouTube ar gyfer eich fideo. Bydd y ddolen hon yn cael ei chynnwys yn yr e-bost a gewch pan fydd y fideo’n barod.
3. Nodwch y cod YouTube a ddangosir ar ddiwedd cyfeiriad gwe’r dudalen. Bydd y cyfeiriad gwe’n edrych yn debyg i hyn: <https://www.youtube.com/watch?v=AR9vEg7IrEk> – bydd arnoch angen y cod ar y diwedd, ar ôl “?v=” – yn yr achos hwn, y cod fyddai AR9vEg7IrEk.

### Mewnosod eich Fideo

1. Agorwch yr adran ble’r hoffech roi’r fideo.
2. Cliciwch ar y tab **Content**.
3. Cliciwch ar y botwm **Add Content** a dewiswch y templed cynnwys o’r enw “**YouTube Video”.**

**Noder**: Os nad ydych chi’n gweld y templed cynnwys hwn yn y rhestr, bydd angen i chi [gysylltu â Gwasanaethau Gwybodaeth](https://aber.ac.uk/cy/is/help/contactus/) i ofyn iddynt alluogi’r templedi angenrheidiol ar gyfer eich fideos YouTube.

1. Bydd y templed **YouTube Video** yn agor:



1. Rhowch enw ar gyfer eich cynnwys newydd yn y blwch **Name**.
2. Teipiwch neu ludwch y cod ar gyfer y fideo YouTube y gwnaethoch ei nodi wrth baratoi yn y blwch ‘**YouTube Code’** – e.e. AR9vEg7IrEk.
3. Os hoffech i’r fideo ddechrau chwarae pan fydd y defnyddiwr yn agor y weddalen, ticiwch y blwch **Yes** yn yr opsiwn **Autoplay**.
4. Cliciwch ar y botwm **Add** i orffen.
5. Mae’n bosibl y bydd angen i chi aildrefnu’r cynnwys yn eich adran os hoffech i’ch fideo ymddangos ar frig y dudalen neu rhwng cynnwys arall. Yn ddiofyn, caiff cynnwys newydd ei ychwanegu ar y gwaelod felly bydd yn ymddangos ar ôl cynnwys arall yn y dudalen. Gweler [Taflen Wybodaeth 8](https://www.aber.ac.uk/cy/is/it-services/web/cms/info-sheets/) i gael rhagor o wybodaeth am aildrefnu cynnwys o fewn eich adran.
6. Cofiwch edrych ar ragolwg o’ch tudalen i fod yn siŵr ei bod yn edrych fel yr hoffech, ac yna cymeradwywch y dudalen.
7. Ailadroddwch y broses ar gyfer y fersiwn Cymraeg o’ch tudalen.